section_heading: Životopis
paragraph_text: Prvih dvadesetak godina svećeništva obavlja župničke poslove u Savskom Nartu, u Borovici kod Vareša (BiH), te u Veprincu kod Opatije. Potom je obavljao razne poslove (ekonom, upravitelj područne crkve, kapelan) kod isusovačkih kuća u Zagrebu, Beogradu i Osijeku. Od početka 1990.-ih godina već ostarjeli o. Mato Rusan biva raspoređen na službu u kući uz Baziliku Srca Isusovog u Zagrebu, gdje je traženi ispovjednik.